Eron AQSh sanksiyalari bekor qilingandan keyin avval muzlatib qo‘yilgan 50 mlrd dollarlik aktivlariga ega bo‘la oladi. Bu haqda 16 yanvarda AQSh ma’muriyatining rasmiy vakili Oq uyda tashkil etilgan telefon orqali anjumanda ma’lum qildi. “Eron avval to‘sib qo‘yilgan jamg‘armalariga kira oladi”, deb aytdi o‘z shaxsini sir saqlagan amaldor. Uning baholashicha, gap “taxminan 50 mlrd dollar haqida ketmoqda”.